
DISPUTATIO  MEDICA  INAU&URALIS 


DE 


PNEUMONIA. 

t 


J.  SlBBALD ,  Auctore . 


PRCXEMIUM. 


Pneumonia  a  multis  auctoribus  iste  dicitur 
morbus,  in  quo  substantia  pulmonum  solum¬ 
modo  afficitur,  et  ubi  pleura  inflammatur  iis¬ 
dem  auctoribus  Pleuritis  appellatus  est:  cum 
autem  hi  morbi  plerumque  conjungantur^  et 

cum  eorum  causae  et  cura  omnino  eaedem  sint, 
eos  sub  nomine  Pneumoniae  includere  volo. 

Pneumonia  a  Culleno  celeberrimo  ita  defi¬ 
nitur. 

Pyrexia;  dolor  in  quadam  thoracis  parte; 
respiratio  difficilis ;  tussis. 

“  Pneumonia  (Peripneumonia)  pulsu  non 
semper  duro,  aliquando  molli ;  dolore  thoracis 

obtuso ;  respiratione  perpetuo  difficili,  saepe 

* 

non  nisi  trunco  corporis  erecto  exercenda ; 
faciei  tumidae  colore  purpureo;  tussi  plerum¬ 
que  humida,  s^epe  cruenta.” 

“Pneumonia  (Pleuritis) pulso  duro;  dolore, 
plerumque  lateris,  pungente,  sub  inspiratione 
praesertim  aucto  :  decubitu  in  latus  molesto ; 

tussi  dolentissima,  initio  sicca  postea  hiimida, 
ssepe  cruenta*’5 

Pneumonia  merito  sibi  vindicat  attentionem 
Medicorum  Britannicorum,  quia  multo  fre- 
quentior  est  in  hac  regione,  quam  in  aliis, 
propter  coelum  varium  et  mutabile. 

Quoniam  munus  pulmonum  magni  momenti, 
et  ad  vitam  adeo  necessarium  sit,  perspicuum 
est,  eorum  functiones  pro  certo  tempore,  non 
ppsse  impediri,  nec  turbari,  sine  maximo  pe¬ 
riculo,  vel  subita  morte. 

HISTORIA  MORBI. 

Hic  morbus  cum  rigoribus,  aliisque  indiciis 
pyrexiae,  plerumque  aggreditur;  sed  in  diver¬ 
sis  casibus  multum  variat,  in  quibusdam  fe¬ 
bris  gravior,  in  aliis  levis  est,  et  paulatirn  in¬ 
crescit.  Pulsus  plerumque  frequens,  plenus, 
validus,  et  durus,  sed  interdum  debilis,  mollis, 
et  irregularis  est,  praesertim  in  stadio  morbi 
provecto. 

Aliquando  omnia  symptomata  eodem  tem¬ 
pore  adoriuntur,  sed  saepius  pyrexia  horis 
quibusdam  formatur,  antequam  dolor,  vel  alia 
indicia  sese  ostendunt. 

Dolor  plerumque  acutissimus  adest,  et  inter 

spiritum,  tussim,  sternutationem,  vel  quicquid 

* 

corpus  concutit,  multum  augetur.  Nonnullis 
est  persuasum  dolorem  saepius  in  latere  dex¬ 
tro,  quam  in  sinistro  adesse  sed  hoc  non  con¬ 
stat.  “  Pars  frequentissima  in  latere  circa 
“  costam  septimam  est.”*  In  aliis  casibus  vix 
ullus  dolor  adest,  sed  potius  sensus  ponderis, 
et  oppressionis,  super  totum  thoracem,  cum 
doloribus  obscuris  :  dolores  vel  fixi  sunt,  vel 
ab  una  parte  ad  alteram  tendunt,  ut  e  latere 
ad  spinam  dorsi,  vel  ad  scapulam.  JEger  re¬ 
spiratione  difficili  et  tussi  multum  vexatur,  et 
difficultas  spirandi  inspiratione  plena,  et  posi¬ 
tura  supina,  vel  quum  in  latus  affectum  re¬ 
cumbat,  valde  augetur.  Saepissime  non  omni- 


*  Cullen's  First  Lines,  vol.  i.  p.  210. 

do  spiritum  trahere  potest,  nisi  corpore  erecto, 
quod  siquando  incumbat,  sensus  intolerabilis 
suffocationis  eum  statim  resurgere  cogit.  In¬ 
terdum  .tamen  aeger  in  neutrum  latus,  sed  so¬ 
lummodo  in  dorsum  incumbere  potest.  Tussis, 
aliquando  haud  multa,  sed  plerumque  valde 
violens,  magnum  dolorem  efficiens,  hunc  mor¬ 
bum  semper  comitatur;  interdum,  praecipue  ad 
initium  sicca,  sed  postea  humida  est;  et  spu¬ 
tum  valde  varium  spissitudine,  colore,  et  cre¬ 
bro  cum  sanguine  mistum  est.  Facies  saepe 
tumida  ac  turgida,  et  aspectus  magnae  anxie¬ 
tatis,  plerumque  calor  cutis  magnus,  sitis  im¬ 
modica,  saepe  dolor  capitis,  et  oculorum,  et 
aliquando  delirium  adsunt.  Alvus  plerumque 
adstricta  est ;  urina  varii  coloris,  in  primo 
stadio  parca  et  limpida,  sed  postea  rubra,  et 
ii  nem  versus  si  morbus  amovendus  sit,  sedi¬ 
mentum  lateritium  deponens.  Si  curatio  pa- 

mm  feliciter  cedat,  omnia  symptomata  ingra¬ 
vescunt,  spiritus  difficilior  evadit,  sudores  par¬ 
tiales,  frigidi,  ac  viscidi,  delirium,  prostratio 
virium  magna,  et  mors. 

DE  MORBI  FINIBUS. 

Pneumonia  vel  Resolutione,  Suppuratione, 
Gan  grana,  vel  in  terminatione  sibi  peculiari 
desinat,  nimirum  effusione  seri  vel  sanguinis 
in  membranam  cellularem  pulmonum. 

imo,  De  Resolutione . — -Hsec  omnium  termi» 
nationum  magis  petenda,  et  quam  citissime 
obtinenda  est;  ante  vel  circa  diem  septimum, 
vel  multo  serius  accidat,  si  febris  modica  fue¬ 
rit  :  sed  sine  aliqua  evacuatione  evidente  raro 
evenit.  Signum  faustum  est,  si  sputum  copi¬ 
osum,  liberum,  flavum,  vel  etiam  cum  san¬ 
guine  mistum  sit,  si  exhalatio  per  cutem  co^ 

piosa  et  generalis  evadat,  pulsus  mollior,  et 
tardior,  alvus  biliosa,  vel  urina  in  magna 

quantitate  reddita,  sedimentum  lateritium  de¬ 
ponens,  et  si  eodem  tempore  cum  iis,  calor  et 

alia  symptomata  pyrexiae  minuantur,  hanc  fi¬ 
nem  sine  dubio  expectemus. 

Qdoj  De  Suppuratione . — Quum  morbus  diu¬ 
turnus  fuerit,  e  diebus  decem  scilicet  ad  quin¬ 
decim,  sine  signis  resolutionis,  suppuratio  ex* 
pectanda  est,  praecipue  si  remissio  doloris,  cui 
sensus  ponderis  et  oppressionis  in  pectore  suc¬ 
cesserit,  si  pulsus  mollior  et  frequentior  eva¬ 
dat,  si  difficultas  spirandi  permaneat,  vel  au¬ 
gescat,  si  rigores  frequentes,  ac  tussis  violens, 

et  sicca,  et  si  febris  hectica  adsit,  perspicuum 

/ 

est  inflammationem  in  suppuratione  termi¬ 
nasse. 

3tio,  De  Gangrczna . — Haec  terminatio  haud 

tam  saepe  occurrit  ut  putetur,  et  quum  adsit 
plerumque  cum  effusione  conjungitur. 

4 to,  De  Effusione. — Quum  morbus  in  morte 
desinat,  haec  est  terminatio  generalis,  et  ple¬ 
rumque  subito  accidit,  e  materia  effusa  in 

V 

membranam  cellularem  pulmonum,  vel  cellu¬ 
las  aerias,  qua  aditus  aeris,  et  circulatio  san¬ 
guinis  impediuntur. 

Effusio  saepe  cognoscitur  dolore  obtuso, 
respiratione  magis  et  magis  vel  subito  difficili 
evadente,  vultu  livido,  pulsu  exili  et  inequali, 
singultu,  et  stupore* 

SECTIO  CADAVERIS. 

Thorace  patefacto,  pleura  pulmonalis  mul¬ 
tum  inflammata,  et  densior  solito  reperitur, 
etiam  lamina  lymphae  coagulatae  obducitur, 
quae  adhaesiones  frequentes  intra  pleuram  pul¬ 
monalem,  et  pleuram  costalem,  format.  “  PuU 
ei  mones  multo  magis  vasculares,  et  pondero- 
“  siores  sunt  quam  in  statu  naturali,  ab  quan- 
“  titate  sanguinis  in  vasis,  et  extravasatione 
“  lymphae  coagulatae.”*  Major  vel  minor 
quantitas  liquoris  serosi  etiam  in  cavitate  tho¬ 
racis  invenitur,  et  saepe  cum  pure  miscetur : 
In  aliis  casibus  magna  copia  sanguinis  exhi¬ 
betur  ;  tubercula  quoque  crebro  adsunt. 


*  Bailies  Morbid  Anatomy. 

CAUSiE  REMOTAS. 

Has  in  causas  praedisponentes,  et  excitantes, 
commodissime  divisae  sunt, 

Causce  P  ree  disponent  es. -—Illi  temperamento 
sanguineo,  habitu  corporis  pleno,  et  robusto 
praediti,  huic  morbo  opportuni  sunt :  et  etiam 
ii  intra  annum  astatis  quadragesimum  et  sexa¬ 
gesimum  ;  certaeque  tempestates  anni,  praeci¬ 
pue  hyems,  et  ver,  ab  coeli  mutationibus  mag¬ 
nis,  ac  subitis,  quae  iis  temporibus  accidunt, 
multum  huic  morbo  etiam  praedisponunt. 
Qui  pneumonia  oliin  laborarunt,  magis  quam 
alii  obnoxii  sunt;  vitia  pulmonum  priora, 
etiam  multum  conducunt ;  victus  lautus,  usus 

liquorum  spirituosorum,  alvus  adstricta,  vel 
suppressio  evacuationum  solitarum,  etiam  huic 
morbo  corpus  obnoxium  facit. 

Cansce  Excitantes . — Causa  excitans  frequen- 
tissima,  frigus  corpori  calido  applicatum  est, 

quo  modo  exhalatio  per  cutem  impeditur :  vel 
aer  frigidus  in  pulmones  sumptus.  Ab  exer¬ 
citatione  corporis  violenta,  loquela  diuturna, 
et  sonora,  inflatione  instrumentorum  musico* 
rum,  et  injuriis  externis  pectori  illatis,  non- 
nunquam  oritur.  Rubeolae  et  Catarrhi  etiam 
saepe  symptomatica  est. 

DIAGNOSIS. 


Morbi  quibuscum  pneumonia  praecipue 
confundi  potest  Catarrhus,  Hepatitis ,  Pleu- 
rodynia ,  et  Carditis  sunt.  De  notis  quibus 
singuli  dignoscantur,  pauca  memorabo» 

Catarrhus . — Pneumonia  ab  dolore  plus 
minusve  acuto,  in  aliqua  thoracis  parte,  et 
sub  inspirationem  planam  aucta,  cognoscenda 
est.  Catarrhum  angustia?  sensus,  parum  in¬ 
spiratione  plena  auctus,  cum  gravedine,  et 
coryza  comitatur,  et  febris  haud  adeo  violens 
est. 

Hepatitis. — Situs  doloris  in  hypochondrio 
dextro,  et  ad  claviculam,  vel  summum  hu¬ 
meri  dextri  ascendentis,  hic  nostram  atten- 
tibnem  postulat,  et  dolor  sub  inspirationem 
plenam,  parum  vel  haud  omnino  auctus,  tus¬ 
sis  sicca,  singultus,  et  vomitus,  fere  semper 
in  Hepatitide,  sed  non  in  Pneumonia  adsunt; 
in  Hepatitide  aeger  in  latus  affectum  decum¬ 
bit,  sed  in  Pneumonia  contrarium  est. 

Pkurodynia . — In  rheumatismo  musculorum 
intercostalium,  dol  r  maxime  augetur  cor¬ 
pore  flexo  vel  sinistrorsum,  aut  dextrorsum; 
vix  ulla  tussis,  vel  difficultas  spirandi  adest, 
et  febris  aut  parva  vel  nulla  est.  Rheuma¬ 
tismus  plerumque  etiam  fit  in  aliis  partibus 
corporis. 

Carditis. — Dolor  in  regione  cordis,  anxietas, 
pulsus  irregularis,  palpitatio  et  syncope,  hunc 
morbum  satis  exhibent. 

PROGNOSIS. 


Quum  remedia  tempestive  adhibita  sint, 
quum  febris  lenis  sit,  respiratio  haud  difficilis, 
dolor  modicus,  sputum  copiosum,  et  facile, 
sudor  calidus,  liber,  et  generalis,  et  urina  se¬ 
dimentum  lateritium  deponens,  felix  est. 

Infelix  est,  quum  remedia  vel  neglecta,  vel 
sine  ullo  commodo  adhibita  fuerint,  si  febris 
maxime  gravis  sit,  pulsus  celer,  et  irregularis, 
spirandi  maxima  difficultas,  calor  cutis  mag¬ 
nus,  dolor  acutus  et  fixus,  vultus  lividus,  su¬ 
dores  partiales,  et  cum  aeger  in  dorsum  tan¬ 
tum  decumbere,  vel  in  positione  corporis 
erecta,  facile  spirare  possit* 

RATIO  MEDENDL 


Curatio  hujus  morbi  vensesectione,  aliis¬ 
que  modis  inflammationem  minuentibus,  co¬ 
nanda  est ;  et  quod  cura  ejus  ex  remediis  tem¬ 
pestive  adhibitis  maxime  pendeat,  perspicuum 

© 

est,  quo  citius  adhibentur,  eo  magis  faustam 
fore. 

MISSIO  SANGUINIS. 

« 

In  curatione  omnius  inflammationis,  hoc 
remedium,  locum  prinium,  et  prsecipuum,  te¬ 
net,  et  initio  hujus  morbi  prsecipue,  inflamma* 

tionem  resolvere,  et  febrem  temperare,  igitur 

quo  citius  sanguis  mittitur,  ed  effectus  faustio¬ 
res  sequentur ;  ex  orificio  magno,  et  in  pleno 

rivo  abstrahi  oportet,  et  “  secundum  Cullenum 
“  maximo  commodo  ex  brachio  lateris  affec- 
“  ti.”*  Quantitas  detrahenda,  ad  violentiam 
morbi,  et  vires  aegri  variat.  Quidam  usque  ad 
syncopen  sanguinis  detractionem  praescribunt, 
sed  hoc  non  saepe  monendum  est,  quia  in  di¬ 
versis  casibus,  variis  temporibus  accidit.  Alii 
animo  linquuntur  priusquam  paucas  uncias 

•  :  f  -a. 

amiserunt,  et  in  aliis  casibus,  syncope  non 
inducitur  donec  jactura  sanguinis  maxima 
fuerit.  Quum  syncope  prima  venaesectione 
inducatur,  iterum  repetenda  est,  et  plerumque 
evenit,  ut  missionem  sanguinis  secundam  vel 
tertiam  melius  patiantur*  Idoneum  est  ple- 


*  First  Lines,  vol.  i.  p.  224. 


DE  PNEUMONIA*  lQ 

\ 

rumque,  sexdecim,  viginti,  vel  etiam  viginti 
quatuor  uncias,  detrahere  ;  autem  raro  evenit 
una  venaesectione  morbum  curari ;  sed  post 
remissionem  minorem,  vel  majorem,  omnia 
symptomata  quae  prima  venaesectione  multum 
levata  erant,  saepe  tanta  cum  violentia  ac  an¬ 
tea  revertuntur.  Si  inflammatio  prima  mis¬ 
sione  sanguinis  haud  vincatur,  bis  terve  in 
eodem  die,  et  fortasse  in  6adem  quantitate  ut 
antea,  repetenda  est,  si  symptomata  haud  pri¬ 
usquam  leventur,  et  si  vires  aegri  sinant.  Sed 
missione  sanguinis  generali,  debilitas  saepe  in¬ 
ducitur,  et  hinc  alii  morbi  saepe  oriuntur,  in 
hoc  casu  igitur  cavendum  est*  Plurimum 
commodi  ab  cucurbitulis  cum  ferro,  vel  hiru¬ 
dinibus  quam  proxime  parti  affectae  applicatis, 
saepe  obtinetur. 

EBISPASTICA. 

Post  venaesectionem  Epispastica  sunt  reme^ 
dia  efbgacissima,  ad  inflammationem  minuen¬ 
dam  ;  et  inter  ea  emplastrum  cantharidis 
maxime  laudatur.  Nondum  inter  medicos 
convenit,  quando  potissimum  emplastrum  e 
meloe  vesicatorio  imponeretur,  sed  plerumque 
opus  est  sanguinem  mittere,  et  inflammationem 

i 

minuere,  antequam  imponitur.  “  Some  diffi- 

“  cuity  remains  about  the  time  of  application, 

<e  whether  it  is  best  to  apply  the  blister  in  the 

beginning,  or  to  wait  till  the  pulse  be  softened 

by  frequent  bleeding.  The  experience  which 

“  I  have  had,  induces  me  to  prefer  the  former; 

“  for,  in  treating  great  numbers  in  the  hospi- 

“  tals,  I  found  no  inconvenience  from  usino* 
'  © 

I 

u  the  blister  immediately  after  the  hrst  bleed- 

il  ing,  but,  on  the  contrary,  a  more  sudden 
u  and  certain  relief.  Nay,  frequently,  when 
u  the  surgeon  was  not  at  hand,  I  have  had 
•*  the  pias  ter  put  directly  to  the  side,  and  the 
“  patient  bled  afterwards ;  being  satisfied  if 
u  the  vein  was  opened  before  the  flies  had 
“  time  to  stimulate.”^  “  Non  tamen  dissimu- 
“  landum  est,  vesicatoria  saepe  per  suum  sti- 
u  mulum  totum  corpus  aliquantum  excitare, 
u  pulsusque  imprimis  festinare,  quod  gravi 

(( inflammationi,  fortasse  cum  vehem  en  te  fe- 

\ 

“  bre,  omnino  alienum  videtur;  sublevata  vero 
<s  inflammatione,  febrem  ipsam  brevi  minuunt; 
u  hinc  autem  fit,  ut  omne  eorum  beneficium 
“  non  semper  prius  perspicuum  sit  quam  ipsa 
u  sublata  fuerint,  eorumque  irrritatio  desierit ; 
a  et  ut  nonnunquam  primo  nocere  videantur, 


*  Pringle’5  Diseases  of  the  Airny,  p.  141« 

u  quamvis  post  aliquot  horas  utilissima  fu- 
“  tura.”* 

«i 

Epispastica  non  solum  magno  dolore  urgente, 
sed  etiam  cum  magna  oppressio  spirandi  ad¬ 
est,  maxime  prosunt ;  dolorem,  irritationem, 
et  tussim  mitigant,  et  aliquando  detractionem 
sanguinis  minus  necessariam,  vel  in  aliis  casi¬ 
bus  omnino  supervacuam  reddunt ;  saepe  ne¬ 
cessarium  est  ut  Epispastica  iterentur,  et  tunc 
prosunt  quam  proximi  parti  affectae  applicata. 
Nonnullis  persuasum  est,  ulcera  perpetua,  ab 
irritatione  Unguenti  Cantharidis,  vel  Unguen¬ 
ti  Resinosi  multo  utiliora;  sed  credo  contrari¬ 
um  esse,  et  Epispastica  magis  prodesse. 


*  Greg.  Consp.  Med.  Theoret.  p.  598. 

PURGANTIA. 

Remedia  hujus  classis  quae  adhibentur, 
sunt,  Senna,  Oleum  Ricini,  et  alia  mitiora, 
sed  prae  omnibus  sales  medii  anteponendi  sunt : 
praesertim  in  initio  morbi  si  alvus  adstricta 
sit,  ad  purgationem  inducendam,  et  constipa¬ 
tionem  evitandam,  adhibentur.  Enemata  emol¬ 
lientia  in  nonnullis  casibus  quoque  prosunt. 

< v.  i  ■  :  :  j  .  • 

DEMULCENTIA. 

Si  tussis  urgentissima  sit,  demulcentia  mu- 
cilaginosa  et  oleosa,  irritatione  levanda,  mul¬ 
tum  commodi  saepe  producunt.  Ut  Mucilago 
Mimosce  Niloticce ,  Decoctum  Althece ,  Alia- 
que . 


< 

EXPECTORANTIA. 

Quod  hic  morbus  expectoratione  saepe  ter¬ 
minatur,  variis  modis  eam  promovere  conandum 
est;  sed  remedia  hujusmodi  raro  multum  com¬ 
modi  secum  afferunt.  Scilla  maritima  interdum 
adhibetur,  sed  ad  vomitum  ciendum  obnoxia, 
igiturque  caute  adhibenda  est.  Antimonialia 
omnium  expectorantium  efficacissima  sunt, 
praecipue  si  in  parvis  dosibus,  ut  nauseam  ex¬ 
citent,  adhibeantur.  Multa  alia  expectorantia 
laudata  sunt,  sed  haud  multum  prosunt. 

DIAPHORETICA. 

/ 

Diaphoretica  quoque  utilia,  sed  caute  ad¬ 
hibenda  sunt.  Ut  Mistura  Salina ,  Antimo- 
nialia} 

OPIUM. 

Hoc  remedium  non  ante  inflammatio  venae» 
sectione  et  epispasticis  debellatur,  adhibendum 
est.  “  Vix  ulli  profecto  medici  liberum  opii 
li  usum  post  largas  sanguinis  missiones  inter- 
u  diciunt ;  putant  enim  opium  tuto  recteque  in 
6<  omni  inflammatione  adhiberi  posse,  si  modo 
u  diathesis  phlogistica  primo  amoveatur. 
Quum  opium  in  initio  hujus  morbi  exhibetur, 
obstat  expectorationem,  igitur  cavendum  est. 
u  In  peripneumonia  et  pleuritide,  praeter  al- 
“  vum  ducentia,  expectorantia  quoque  submi- 
“  nistrare  oportet ;  in  his  enim  morbis  sputi 
“  suppressio  malum  semper  portendit,  et  vix 
u  unquam  amoventur  hae  phlegmasiae  nisi 

E 


*  JUmraefs  Dissertatio  Inaug.  de  Opii  Usu,  p.  31* 

“  sputi  ope.  Si  igitur  opium  in  his  morbis 
u  exhibere  velimus,  expectorantibus,  qualia 
6i  sunt  scilla,  epispastica,  &c.  etiam  uti  con- 
u  veniat,”*  Sed  opium  in  hoc  morbo  praeci¬ 
pue  adhibetur,  cum  dolor  et  difficultas  spi¬ 
randi  subducantur,  et  cum  tussis  indicium  ur- 
gentissimum  sit, 

DIGITALIS. 

Digitalis  quibusdam  multum  laudata  est, 
sed  quia  saepe  vomitum  ciet,  caute  adhibenda 
est  :  actionem  cordis  et  arteriarum  minuere, 
et  in  hoc  modo  venaesectionem  juvare,  adhi¬ 
betur,  et  praecipue  in  iis  casibus  ubi  magna 
debilitas  adest.  Vel  in  forma  pulveris,  vel 
tincturae  ea  utendum  est. 


*  Rem  ruet,  p.  34. 

Di&ta  in  hoc  morbo,  tenuissima  esse  debet, 
quia  aeger  facile  opprimitur,  igitur  vegetabilia 
praecipue  adbibenda  sunt :  Poma  atque  olera 
alimentum  tenuissimum  praebent.  Carnes  ci¬ 
bique  ex  iis  confecti,  liquores  ardentes,  vel 
quicquid  corpus  stimulare  potest,  sedulo  evi¬ 
tanda  sunt.  Cubiculum  aegri  eadem  temperie, 
intra  gradum  Thermometri  Fahrenheitani 
quinquagesimum,  et  sexagesimum,  servan¬ 
dum  est.  Stragula  multa  cavenda  sunt,  cum 
lanula  proxime  ad  cutem  vestiri,  et  omnes 
causas  excitantes  vitare,  debet,  quia  nullus 
morbus  ad  redeundum  magis  proclivis  est. 


FINIS. 

